《还东野诗》
宋代·王令

吾於古人少所同，惟识韩家十八翁。
其辞浩大无崖岸，有似碧海吞浸秋晴空。
此老颇自负，把人常常看。
于时未尝有夸诧，只说东野口不乾。
我生最迟暮，不识东野身。
能得韩老低头拜，料得亦是无量文章人。
前日杜子长，借我孟子诗。
三日三夜读不倦，坐得脊折臀生胑。
旁人笑我苦若是，何为竟此故字纸。
童子请我愿去烧，此诗苦涩读不喜。
吾闻旁人笑，叹之殊不已。
又畏童子言，藏之不敢示。
奈何天下俱若然，吾与东野安得不泯焉。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。